**DIN VAGT OG SIKKERHED A/S**

**ATT. BORIS SLOTH**

01.01.2020

**ANG. JOBBET SOM SIKKERHEDSVAGT**

Jeg har læst jeres annonce på Jobindex.dk og mener, at jeg kan tilbyde de kvalifikationer, I søger. Jeg har netop afsluttet kurset Grundlæggende Vagt og har bestået Vagtprøven. Nu vil jeg gerne benytte den viden, jeg har fået, og opnå praktisk kendskab til de opgaver, der skal løses.

Jeg har i 5 år haft forskellige job inden for servicebranchen, heraf ca. 18 måneder med oprydnings- og administrative opgaver på et lager. Jeg har også arbejdet som rengørings­assistent, hvor jeg i en længere periode havde fast natarbejde.

I jobbet som sikkerhedsvagt får jeg mulighed for at benytte nogle af de erfaringer, jeg har fået med præcision, samarbejde, overskue, kontrol og vurdering. Desuden vil løsning af forskellige afvekslende arbejdsopgaver være lærerige og inspirerende og vil være med til at udvide mine kompetencer.

Da det i længere tid har været et ønske for mig at blive sikkerhedsvagt, har jeg deltaget i forskellige kurser for at dygtiggøre mig til jobbet – blandt andet: Kommunikation og konflikthåndtering, Håndtering af vanskelige borgere, Praktisk myndighedsudøvelse m.m.

Min fleksible indstilling gælder også arbejdstider, og jeg løser gerne opgaver alene eller som en del af et team. Jeg sætter stor pris på sammenhold både i og uden for arbejdstiden.

Ved en samtale medbringer jeg gerne straffeattest, kørekort, certifikat i Grundlæggende Vagt og udtalelse fra tidligere arbejdsplads.

Jeg ser frem til at høre fra jer.

Venlig hilsen

Peter Test

*Testgade 2 2500 Valby*

*Tlf. 14 25 14 25 peter@test.dk*